b'\n_START_ARTICLE_\nPedr\xc3\xb3 de Sant Mart\xc3\xad\n_START_SECTION_\nDescripci\xc3\xb3\n_START_PARAGRAPH_\nEl pedr\xc3\xb3 de Sant Mart\xc3\xad est\xc3\xa0 ubicat a la vall de la riera de Santa Ll\xc3\xbacia, presidida per l\'esgl\xc3\xa9sia de Sant Pere del puig, just al davant del mas Plantalech. \xc3\x89s de planta quadrada, teuladet a dues aig\xc3\xbces i coronat per una creu; va ser bastit amb carreus ben tallats i una senzilla reixa de ferro guarda la imatge de Sant Mart\xc3\xad (feta a una de les f\xc3\xa0briques olotines d\'imatgeria religiosa). Hom hi pot llegir la seg\xc3\xbcent inscripci\xc3\xb3: "SANT MART\xc3\x8d/DIENT PARE NOSTRE Y/ AVE MARIA SE GUA\xc3\x91AN 40/ DIAS DE PERDO".\n_START_SECTION_\nHist\xc3\xb2ria\n_START_PARAGRAPH_\nAquest pedr\xc3\xb3 estava ubicat a tocar la ruta que, de la Vall de Bianya s\'apropava a Sant Joan de les Abadesses, a trav\xc3\xa9s del Coll de Santigosa. D\'aquesta ruta n\'han restat  tres ponts medievals, dos d\'ells a tocar el Mol\xc3\xad d\'en Sol\xc3\xa0 i altre a prop de les restes de la casa de La Rovira.'